ΓΡΑΠΤΗ ΕΡΩΤΗΣΗ E-3546/00

υποβολή: Glenys Kinnock (PSE) προς την Επιτροπή

(15 Νοεμβρίου 2000)

Θέμα: Εκπαίδευση

Η τελική διακήρυξη του Παγκόσμιου Φόρουμ για την εκπαίδευση ζητεί από τη διεθνή κοινότητα να εξασφαλίσει ότι καμία χώρα που έχει δεσμευτεί σοβαρά να παράσχει εκπαίδευση σε όλους τους πολίτες δεν θα δει το στόχο της να ματαιώνεται λόγω της έλλειψης πόρων.

Με δεδομένο το γεγονός ότι η Επιτροπή είναι παγκοσμίως από τους μεγαλύτερους χορηγούς χρηματοδοτικής βοήθειας στον τομέα της εκαπίδευσης, πώς σκέπτεται να συνεργαστεί με τις κυβερνήσεις των χωρών του Νότου, και με τους άλλους διμερείς και πολυμερείς χορηγούς χρηματοδοτικής βοήθειας ώστε να καταλήξει σε συμφωνία σχετικά με τις διαδικασίες χρηματοδότησης των εθνικών Σχεδίων Δράσης για την Εκπαίδευση;

Συμφωνεί η Επιτροπή ότι θα πρέπει να θεσπιστεί ειδική διαδικασία αισίου πέρατος (sign off) για να συμφωνηθεί η χρηματοδότηση των εθνικών σχεδίων, και πώς θα συμβάλει η ίδια για να εξασφαλίσει τη θέσπιση μιας τέτοιας διαδικασίας;

Συμφωνεί η Επιτροπή ότι ο προϋπολογισμός της ΕΕ θα πρέπει να περιλαμβάνει, σε ετήσια βάση, αυξημένες και ειδικά προοριζόμενες για την ενίσχυση της εκπαίδευσης πιστώσεις, ώστε να φανεί ότι η ΕΕ τιμά τις δεσμεύσεις της; Θα προτείνει η Επιτροπή στις δημοσιονομικές αρχές μια τέτοια αύξηση στο μέλλον;

Απάντηση του κ. Nielson εξ ονόματος της Επιτροπής

(22 Ιανουαρίου 2001)

Η Επιτροπή δεσμεύεται από τη γενική αρχή που περιέχεται στην τελική διακήρυξη του Παγκόσμιου Φόρουμ για την εκπαίδευση και αφορά τη βοήθεια σε χώρες που έχουν δεσμευτεί σοβαρά να παράσχουν εκπαίδευση για όλους.

Θα πρέπει ναπογραμμιστεί ότι, με βάση τους ισχύοντες κανονισμούς, η αναπτυξιακή βοήθεια από την Επιτροπή χορηγείται σύμφωνα με τις εθνικές στρατηγικές, τα Εθνικά Ενδεικτικά Προγράμματα και τις κατευθυντήριες γραμμές που έχουν εγκριθεί για τη διαδικασία προγραμματισμού.

Η Επιτροπή, λαμβάνονταςπόψη τα ανωτέρω, είναι έτοιμη να στηρίξει τα εθνικά σχέδια δράσης για την εκπαίδευση τα οποία αποβλέπουν στην επίτευξη των στόχων μετά το Ντακάρ. Σύμφωνα με το πλαίσιο δράσης που συμφωνήθηκε στο Ντακάρ, η Επιτροπή είναι έτοιμη να αναλάβει μαζί με τις χώρες εταίρους και όλους τους χορηγούς βοήθειας την παρακολούθηση της προόδου προς την επίτευξη των στόχων που έχουν τεθεί για το έτος 2015 και των ενδιάμεσων στόχων. Θα συνεργασθεί με τις οργανώσεις των Ηνωμένων Εθνών, με τις μη κυβερνητικές οργανώσεις (ΜΚΟ), καθώς και με τις χώρες εταίρους, για την προάσπιση και την προώθηση των στόχων που τέθηκαν στο φόρουμ.

Πιο συγκεκριμένα, η Επιτροπή αποσκοπεί στην ενίσχυση της συνεργασίας με τις χώρες του νότου και με τους άλλους χορηγούς, ιδιαιτέρως με τα κράτη μέλη, προκειμένου να στηρίξει την ανάπτυξη των Εθνικών Σχεδίων Δράσης (ΕΣΔ). Η συνεργασία αυτή θα πραγματοποιηθεί σε κεντρικό επίπεδο μέσω ενισχυμένης συμπληρωματικότητας και συνεργασίας στο πλαίσιο του νέου αναπτυξιακού προγραμματισμού. Κατά συνέπεια, η Επιτροπή πρόσφατα διοργάνωσε συνάντηση με εμπειρογνώμονες σε θέματα εκπαίδευσης από τα κράτη μέλη, αποβλέποντας στον καλύτερο συντονισμό των θέσεών τους για την εκτέλεση του Πλαισίου Δράσης του Ντακάρ. Η ομάδα θα ενισχυθεί περαιτέρω στο μέλλον, προκειμένου να συμμετάσχει πιο ενεργά στη διαδικασία Εκπαίδευση για όλους.

Στο ίδιο πλαίσιο, η Επιτροπή προσφάτως συμμετείχε στην πρώτη συνεδρίαση της Ομάδας Εργασίας που συνέστησε η Unesco για την εκτέλεση του Πλαισίου Δράσης του Ντακάρ. Λαμβάνονταςπόψη αυτόν το στόχο, συντόνισε τη θέση της με τα κράτη μέλη όσον αφορά τους στόχους και το περιεχόμενο της ομάδας.

Σε επίπεδο χώρας, η Επιτροπή προτίθεται να συνεργαστεί με τις κυβερνήσεις για την ανάπτυξη, σε περιπτώσεις πουπάρχει προφανές συγκριτικό πλεονέκτημα, συμφωνημένων διαδικασιών που βασίζονται σε μια τομεακή προσέγγιση, στη συμμετοχή της κοινωνίας των πολιτών και σε στενό συντονισμό με όλους τους χορηγούς βοήθειας.

Η Επιτροπή θεωρεί ότι δεν συντρέχει λόγος να αναπτυχθούν νέες διαδικασίες αισίου πέρατος, ότανπάρχει ήδη διαδικασία χρηματοδότησης για τον τομέα της εκπαίδευσης συνολικά ή για κάποιονποτομέα, και όταν αυτή θεωρείται έγκυρη, ακόμα και αν δεν ορίζεται συγκεκριμένα ως Εθνικό Σχέδιο Δράσης (ΕΣΔ). Ωστόσο, σε ειδικές περιπτώσεις, θα πρέπει να αναγνωριστεί η ανάγκη συγκεκριμένης διαδικασίας χρηματοδότησης για ένα ΕΣΔ, αλλά πάντοτε στο πλαίσιο εθνικών αναπτυξιακών και τομεακών πολιτικών και σχεδιασμού.

Η Κοινότητα δεν έχει αναλάβει καμίαποχρέωση για τη δημιουργία μηχανισμού εξασφάλισης πόρων προς την επίτευξη των στόχων της διαδικασίας Εκπαίδευση για όλους. Εντούτοις, στην κοινή τους δήλωση της 10ης Νοεμβρίου 2000, το Συμβούλιο και η Επιτροπή τόνισαν ότι η συνεχής στήριξη των κοινωνικών τομέων είναι συνεπής προς την προσέγγιση που ακολουθήθηκε στα προγράμματα στρατηγικής για τη μείωση της φτώχειας. Επομένως, η βασική εκπαίδευση παραμένει προτεραιότητα για την Επιτροπή κατά τον προγραμματισμό και την εκτέλεση της βοήθειάς της προς τις αναπτυσσόμενες χώρες.

Στο πλαίσιο αυτό, η Επιτροπή είναι πρόθυμη να εξετάσει τη συμβολή σε κάθε πρωτοβουλία της Παγκόσμιας Τράπεζας προς όφελος των αναπτυσσόμενων χωρών, η οποία περιλαμβάνει την παρακολούθηση ή την εκτέλεση εθνικών σχεδίων που αφορούν τη στήριξη της βασικής εκπαίδευσης.

Χρειάζεται κάποια ευελιξία για την αντιμετώπιση των προτεραιοτήτων των δικαιούχων και την ανάληψη δράσεων από κοινού με άλλους χορηγούς βοήθειας. Στη βάση αυτή, η Επιτροπή είναι έτοιμη να παρουσιάσει, εκ τωνστέρων, την πορεία των αναλήψεωνποχρεώσεων και των εκταμιεύσεων σύμφωνα με τις κύριες κοινοτικές προτεραιότητες.